ประกาศกรมสรรพสามิตเรื่องหลักเกณฑ์และวิธีการเกี่ยวกับการอุทธรณ์การประเมินภาษีพ.ศ. ๒๕๖๐[๑] เพื่อให้การยื่นอุทธรณ์การประเมินภาษีเป็นไปโดยถูกต้องครบถ้วนวิธีปฏิบัติในการพิจารณาและวินิจฉัยอุทธรณ์เป็นไปอย่างมีประสิทธิภาพและมีผลเป็นการคุ้มครองสิทธิของผู้มีหน้าที่เสียภาษีที่ไม่เห็นด้วยกับการประเมินของพนักงานเจ้าหน้าที่อาศัยอำนาจตามความในมาตรา ๙๓ แห่งพระราชบัญญัติภาษีสรรพสามิต พ.ศ. ๒๕๖๐ มาตรา ๓๒แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕และมาตรา ๓๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ.๒๕๕๐อธิบดีกรมสรรพสามิตจึงกำหนดหลักเกณฑ์และวิธีการเกี่ยวกับการอุทธรณ์การประเมินภาษีไว้ดังต่อไปนี้ข้อ ๑ ในประกาศนี้คณะกรรมการพิจารณาอุทธรณ์ หมายความว่าคณะกรรมการพิจารณาอุทธรณ์ ตามพระราชบัญญัติภาษีสรรพสามิต พ.ศ. ๒๕๖๐ มาตรา ๙๔อธิบดี หมายความว่าอธิบดีกรมสรรพสามิตผู้แทนอธิบดี หมายความว่าที่ปรึกษาหรือรองอธิบดีที่สั่งและปฏิบัติราชการแทนอธิบดีกรมสรรพสามิตในราชการของสำนักกฎหมายสำนักกฎหมาย หมายความว่าสำนักกฎหมาย กรมสรรพสามิตสำนักงานสรรพสามิตภาค หมายความว่าสำนักงานสรรพสามิตภาคที่กำกับดูแลและสนับสนุนการปฏิบัติงานของสำนักงานสรรพสามิตพื้นที่และสำนักงานสรรพสามิตพื้นที่สาขาภายในเขตพื้นที่ที่รับผิดชอบสำนักงานสรรพสามิตพื้นที่ ให้หมายความรวมถึงสำนักงานสรรพสามิตพื้นที่สาขาด้วยเลขานุการคณะกรรมการพิจารณาอุทธรณ์ หมายความว่า ข้าราชการสังกัดกรมสรรพสามิตที่อธิบดีแต่งตั้งขึ้นตามความในมาตรา ๙๔ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ผู้ช่วยเลขานุการคณะกรรมการพิจารณาอุทธรณ์ หมายความว่า ข้าราชการสังกัดสำนักกฎหมายที่อธิบดีแต่งตั้งขึ้นตามความในมาตรา ๙๔ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐หมวด๑การยื่นอุทธรณ์ ข้อ ๒ ผู้มีหน้าที่เสียภาษีที่ได้รับหนังสือแจ้งการประเมินของพนักงานเจ้าหน้าที่แล้วหากไม่เห็นด้วยกับผลการประเมินภาษีและประสงค์จะอุทธรณ์การประเมินภาษีดังกล่าวให้ยื่นอุทธรณ์ต่อคณะกรรมการพิจารณาอุทธรณ์ภายใน ๓๐ วันนับแต่วันที่ได้รับแจ้งการประเมินของพนักงานเจ้าหน้าที่ตามแบบและสถานที่ดังต่อไปนี้๒.๑ แบบของคำอุทธรณ์(๑) คำอุทธรณ์ต้องเป็นไปตามแบบคำอุทธรณ์(แบบ อส. ๑) ที่กำหนดท้ายประกาศนี้(๒)คำอุทธรณ์ต้องแสดงเหตุผลของการอุทธรณ์อันเป็นการโต้แย้งการประเมินภาษีสรรพสามิตทั้งหมดหรือแต่บางส่วนไว้อย่างชัดแจ้ง(๓) ผู้อุทธรณ์ต้องลงนามในคำอุทธรณ์โดยถูกต้องกรณีผู้อุทธรณ์เป็นนิติบุคคล จะต้องนำส่งหนังสือรับรองนิติบุคคลที่ได้จดทะเบียนไว้กับกรมพัฒนาธุรกิจการค้ากระทรวงพาณิชย์ โดยผู้ลงนามในคำอุทธรณ์จะต้องเป็นผู้มีอำนาจลงนามผูกพันนิติบุคคลและต้องประทับตราสำคัญของนิติบุคคลนั้นกรณีผู้อุทธรณ์มอบอำนาจให้ตัวแทนเป็นผู้รับมอบอำนาจลงนามในคำอุทธรณ์จะต้องมีการมอบอำนาจโดยทำเป็นหนังสือให้ถูกต้องและปิดอากรแสตมป์ให้ครบถ้วนในกรณีที่ผู้อุทธรณ์เป็นนิติบุคคลผู้มอบอำนาจจะต้องเป็นผู้มีอำนาจลงนามผูกพันนิติบุคคลและต้องประทับตราสำคัญของนิติบุคคลนั้นตามหนังสือรับรองนิติบุคคลที่ได้จดทะเบียนไว้กับกรมพัฒนาธุรกิจการค้ากระทรวงพาณิชย์(๔) ผู้อุทธรณ์ต้องยื่นอุทธรณ์ด้วยตนเองกรณีผู้อุทธรณ์มอบอำนาจให้ตัวแทนเป็นผู้รับมอบอำนาจในการยื่นอุทธรณ์จะต้องมีการมอบอำนาจโดยทำเป็นหนังสือให้ถูกต้องและปิดอากรแสตมป์ให้ครบถ้วนในกรณีที่ผู้อุทธรณ์เป็นนิติบุคคล ผู้มอบ อำนาจจะต้องเป็นผู้มีอำนาจลงนามผูกพันนิติบุคคลและต้องประทับตราสำคัญของนิติบุคคลนั้นตามหนังสือรับรองนิติบุคคลที่ได้จดทะเบียนไว้กับกรมพัฒนาธุรกิจการค้ากระทรวงพาณิชย์(๕) หากผู้อุทธรณ์ประสงค์จะยื่นเอกสารหลักฐานเพื่อสนับสนุนข้ออ้างหรือข้อเถียงของตนประกอบคำอุทธรณ์ผู้อุทธรณ์ต้องยื่นเอกสารหลักฐานนั้นให้ครบถ้วนพร้อมกับคำอุทธรณ์๒.๒ สถานที่ยื่นอุทธรณ์(๑) คำอุทธรณ์ที่เกิดจากการประเมินภาษีโดยพนักงานเจ้าหน้าที่สังกัดสำนักงานสรรพสามิตพื้นที่ให้ผู้อุทธรณ์ยื่นอุทธรณ์ ณสำนักงานสรรพสามิตพื้นที่ที่ทำการประเมินภาษีหรือสำนักงานสรรพสามิตภาคภายในเขตพื้นที่ที่รับผิดชอบหรือสำนักกฎหมาย กรมสรรพสามิต(๒) คำอุทธรณ์ที่เกิดจากการประเมินภาษีโดยพนักงานเจ้าหน้าที่สังกัดสำนักงานสรรพสามิตภาคให้ผู้อุทธรณ์ยื่นอุทธรณ์ ณสำนักงานสรรพสามิตภาคที่ทำการประเมินภาษีหรือสำนักงานสรรพสามิตพื้นที่แห่งท้องที่ที่โรงอุตสาหกรรมหรือสถานบริการของผู้อุทธรณ์ตั้งอยู่หรือสำนักกฎหมาย กรมสรรพสามิต(๓) คำอุทธรณ์ที่เกิดจากการประเมินภาษีโดยพนักงานเจ้าหน้าที่สังกัดสำนักตรวจสอบป้องกันและปราบปรามให้ผู้อุทธรณ์ยื่นอุทธรณ์ ณ สำนักกฎหมาย กรมสรรพสามิตหรือสำนักงานสรรพสามิตพื้นที่หรือสำนักงานสรรพสามิตภาคแห่งท้องที่ที่โรงอุตสาหกรรมหรือสถานบริการของผู้อุทธรณ์ตั้งอยู่(๔) คำอุทธรณ์ที่เกิดจากการประเมินภาษีโดยพนักงานเจ้าหน้าที่ของหน่วยงานอื่นที่มิใช่กรมสรรพสามิตให้ผู้อุทธรณ์ยื่นอุทธรณ์ ณ สำนักงานสรรพสามิตพื้นที่หรือสำนักงานสรรพสามิตภาคแห่งท้องที่ที่สำนักงานของพนักงานเจ้าหน้าที่ผู้ประเมินภาษีตั้งอยู่หรือยื่น ณสำนักงานสรรพสามิตพื้นที่หรือสำนักงานสรรพสามิตภาคแห่งท้องที่อันเป็นที่ตั้งของสถานประกอบการของผู้อุทธรณ์หรือยื่น ณ สำนักกฎหมาย กรมสรรพสามิตหมวด๒การรับการตรวจ และการส่งคำอุทธรณ์ ข้อ ๓ ให้หน่วยงานที่มีหน้าที่รับคำอุทธรณ์ตามความในข้อ๒.๒ จัดให้มีข้าราชการตำแหน่งตั้งแต่ระดับชำนาญการหรือชำนาญงานขึ้นไปเป็นผู้รับและตรวจคำอุทธรณ์ แต่ในกรณีที่ผู้อุทธรณ์ได้ยื่นอุทธรณ์ ณสำนักกฎหมาย ให้ข้าราชการสังกัดสำนักกฎหมาย หรือพนักงานราชการหรือลูกจ้างสังกัดส่วนอุทธรณ์ สำนักกฎหมาย เป็นผู้รับและตรวจคำอุทธรณ์ข้อ ๔ ให้เจ้าหน้าที่ผู้รับคำอุทธรณ์ตรวจคำอุทธรณ์ตามแบบของคำอุทธรณ์ที่กำหนดไว้ในข้อ๒.๑ โดยให้พิจารณาตามลำดับดังนี้๔.๑ คำอุทธรณ์เป็นไปตามแบบคำอุทธรณ์ (แบบ อส. ๑) ที่กำหนดท้ายประกาศนี้๔.๒ คำอุทธรณ์ได้แสดงเหตุผลของการอุทธรณ์ไว้อย่างชัดแจ้ง๔.๓ผู้อุทธรณ์ได้ลงนามในคำอุทธรณ์ด้วยตนเองหรือได้มอบอำนาจให้ตัวแทนลงนามในคำอุทธรณ์โดยถูกต้อง๔.๔ผู้อุทธรณ์ได้ยื่นอุทธรณ์ด้วยตนเองหรือได้มอบอำนาจให้ตัวแทนยื่นคำอุทธรณ์โดยถูกต้อง๔.๕ ผู้อุทธรณ์ได้ยื่นเอกสารหลักฐานประกอบคำอุทธรณ์ครบถ้วนตามที่ระบุไว้ในคำอุทธรณ์ข้อ ๕ ในกรณีที่เจ้าหน้าที่ผู้รับคำอุทธรณ์ตรวจพบในวันยื่นคำอุทธรณ์ว่าผู้อุทธรณ์ได้ยื่นคำอุทธรณ์โดยมิได้ปฏิบัติตามความในข้อ๔.๑ ถึงข้อ ๔.๔และยังอยู่ในวิสัยที่ผู้อุทธรณ์จะดำเนินการให้ถูกต้องภายในระยะเวลาที่มีสิทธิยื่นอุทธรณ์ตามกฎหมายได้ให้เจ้าหน้าที่ปฏิเสธไม่รับคำอุทธรณ์นั้นแล้วแจ้งให้ผู้อุทธรณ์ยื่นอุทธรณ์ให้ถูกต้องครบถ้วนภายในระยะเวลาที่มีสิทธิอุทธรณ์ตามกฎหมายข้อ ๖ ในกรณีที่เจ้าหน้าที่ผู้รับคำอุทธรณ์ตรวจพบในวันยื่นคำอุทธรณ์ว่าคำอุทธรณ์ถูกต้องครบถ้วนตามความในข้อ๔ ทุกประการ ให้เจ้าหน้าที่รับคำอุทธรณ์นั้นไว้โดยออกใบรับคำอุทธรณ์ให้แก่ผู้ยื่นอุทธรณ์ตามแบบใบรับคำอุทธรณ์(แบบ อส. ๒) ที่กำหนดท้ายประกาศนี้และให้ถือว่าวันดังกล่าวเป็นวันที่ได้รับอุทธรณ์และมีเอกสารหลักฐานที่เกี่ยวกับการอุทธรณ์นั้นครบถ้วนซึ่งทำให้ระยะเวลาในการพิจารณาอุทธรณ์ตามความในมาตรา ๙๙แห่งพระราชบัญญัติภาษีสรรพสามิต พ.ศ. ๒๕๖๐ เริ่มต้นนับข้อ ๗ ในกรณีที่เจ้าหน้าที่ผู้รับคำอุทธรณ์ตรวจพบในวันยื่นคำอุทธรณ์ว่าคำอุทธรณ์มิได้เป็นไปตามความในข้อ๔.๑ ถึงข้อ ๔.๔ และไม่อยู่ในวิสัยที่ผู้อุทธรณ์จะดำเนินการให้ถูกต้องภายในระยะเวลาที่มีสิทธิยื่นอุทธรณ์ตามกฎหมายได้หรือผู้อุทธรณ์มิได้ยื่นเอกสารหลักฐานประกอบคำอุทธรณ์ตามที่ระบุไว้ในคำอุทธรณ์ให้ครบถ้วนตามความในข้อ๔.๕ให้เจ้าหน้าที่รับคำอุทธรณ์นั้นไว้โดยออกใบรับคำอุทธรณ์ให้แก่ผู้ยื่นอุทธรณ์ตามแบบใบรับคำอุทธรณ์(แบบ อส. ๓) ที่กำหนดท้ายประกาศนี้ และให้ถือว่าวันดังกล่าวเป็นวันที่ได้รับคำอุทธรณ์ตามความในมาตรา๙๙ แห่งพระราชบัญญัติภาษีสรรพสามิต พ.ศ. ๒๕๖๐ แล้วแต่เป็นกรณีที่เอกสารหลักฐานยังไม่ถูกต้องครบถ้วนในการนี้ให้เจ้าหน้าที่ผู้รับคำอุทธรณ์แจ้งให้ผู้อุทธรณ์ทราบว่าผู้อุทธรณ์มีสิทธิดำเนินการเกี่ยวกับคำอุทธรณ์ให้ถูกต้องตามความในข้อ๔.๑ ถึงข้อ ๔.๔หรือมีสิทธินำส่งเอกสารหลักฐานประกอบคำอุทธรณ์ให้ครบถ้วนตามความในข้อ ๔.๕แล้วแต่กรณี มิฉะนั้นระยะเวลาในการพิจารณาอุทธรณ์ตามกฎหมายจะยังไม่เริ่มนับหากผู้อุทธรณ์ได้นำส่งเอกสารหลักฐานตามความในวรรคหนึ่งต่อเจ้าหน้าที่ผู้รับคำอุทธรณ์โดยถูกต้องแล้วในวันใดให้เจ้าหน้าที่ออกใบรับเอกสารหลักฐานเพิ่มเติมตามแบบใบรับเอกสารหลักฐานเพิ่มเติม(แบบ อส. ๔) ที่กำหนดท้ายประกาศนี้ ให้แก่ผู้ยื่นอุทธรณ์โดยให้ถือว่าวันที่เจ้าหน้าที่ออกใบรับเอกสารหลักฐานเพิ่มเติมดังกล่าวเป็นวันที่เอกสารหลักฐานที่เกี่ยวกับการอุทธรณ์นั้นครบถ้วนซึ่งทำให้ระยะเวลาในการพิจารณาอุทธรณ์ตามความในมาตรา๙๙ แห่งพระราชบัญญัติภาษีสรรพสามิต พ.ศ. ๒๕๖๐ เริ่มต้นนับข้อ ๘ ในกรณีที่เจ้าหน้าที่ผู้รับคำอุทธรณ์ตรวจพบในเวลาใดๆ ภายหลังจากออกใบรับคำอุทธรณ์ (แบบ อส. ๒) ตามความในข้อ๖ หรือออกใบรับเอกสารหลักฐานเพิ่มเติม (แบบ อส. ๔) ตามความในข้อ๗ วรรคสอง แล้วแต่กรณี ว่าคำอุทธรณ์มิได้เป็นไปตามความในข้อ ๔.๑ ถึงข้อ ๔.๔ หรือผู้อุทธรณ์มิได้ยื่นเอกสารหลักฐานประกอบคำอุทธรณ์ตามที่ระบุไว้ในคำอุทธรณ์ให้ครบถ้วนตามความในข้อ๔.๕ ให้เจ้าหน้าที่ผู้รับคำอุทธรณ์มีหนังสือไปยังผู้อุทธรณ์เพื่อแจ้งถึงความไม่ถูกต้องหรือความไม่ครบถ้วนของเอกสารหลักฐานดังกล่าวและแจ้งถึงสิทธิในการดำเนินการให้ถูกต้องหรือสิทธิในการนำส่งเอกสารหลักฐานที่เกี่ยวกับการอุทธรณ์ให้ครบถ้วนตามที่กล่าวมาในข้อ๗ วรรคหนึ่ง ให้ผู้อุทธรณ์ทราบโดยด่วนตามแบบหนังสือแจ้งสิทธิในการนำส่งเอกสารหลักฐานเพิ่มเติม (แบบ อส. ๕) ที่กำหนดท้ายประกาศนี้โดยวิธีการนำส่งหนังสือแจ้งสิทธิให้ปฏิบัติตามหลักเกณฑ์และวิธีการในการแจ้งหนังสือตามความในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐ อย่างเคร่งครัดหากผู้อุทธรณ์ได้นำส่งเอกสารหลักฐานตามความในวรรคหนึ่งต่อเจ้าหน้าที่ผู้รับคำอุทธรณ์โดยถูกต้องแล้วในวันใดให้เจ้าหน้าที่ออกใบรับเอกสารหลักฐานเพิ่มเติมตามแบบใบรับเอกสารหลักฐานเพิ่มเติม(แบบ อส. ๔) ที่กำหนดท้ายประกาศนี้ ให้แก่ผู้ยื่นอุทธรณ์โดยให้ถือว่าวันที่เจ้าหน้าที่ออกใบรับเอกสารหลักฐานเพิ่มเติมดังกล่าวเป็นวันที่เอกสารหลักฐานที่เกี่ยวกับการอุทธรณ์นั้นครบถ้วนซึ่งทำให้ระยะเวลาในการพิจารณาอุทธรณ์ตามความในมาตรา๙๙ แห่งพระราชบัญญัติภาษีสรรพสามิต พ.ศ. ๒๕๖๐ เริ่มต้นนับ ทั้งนี้ การนับระยะเวลาในการพิจารณาอุทธรณ์ในกรณีนี้ให้นับจำนวนวันตั้งแต่วันที่เจ้าหน้าที่ได้ออกใบรับคำอุทธรณ์(แบบ อส. ๒) ตามความในข้อ ๖หรือออกใบรับเอกสารหลักฐานเพิ่มเติม (แบบ อส. ๔) ตามความในข้อ๗ วรรคสอง แล้วแต่กรณีจนถึงวันที่หนังสือแจ้งสิทธิในการนำส่งเอกสารหลักฐานเพิ่มเติมตามความในวรรคหนึ่งไปถึงผู้อุทธรณ์รวมเข้าเป็นส่วนหนึ่งของระยะเวลาในการพิจารณาอุทธรณ์ด้วยข้อ ๙ การส่งคำอุทธรณ์และเอกสารหลักฐานที่เกี่ยวข้องไปยังสำนักงานสรรพสามิตภาคหรือสำนักกฎหมาย๙.๑ คำอุทธรณ์ที่ได้ยื่นไว้ ณสำนักงานสรรพสามิตพื้นที่หรือสำนักกฎหมายตามความในข้อ ๒.๒ (๑) ข้อ ๒.๒ (๒) หรือข้อ ๒.๒ (๔) ซึ่งเจ้าหน้าที่ผู้รับคำอุทธรณ์ได้รับไว้โดยชอบตามความในข้อ๖ หรือข้อ ๗ วรรคหนึ่ง แล้วแต่กรณีให้เจ้าหน้าที่ผู้รับคำอุทธรณ์เร่งดำเนินการโดยด่วนที่สุดเพื่อส่งคำอุทธรณ์สำเนาใบรับคำอุทธรณ์ที่รับรองความถูกต้อง พร้อมเอกสารหลักฐานประกอบคำอุทธรณ์ทั้งปวงไปยังสำนักงานสรรพสามิตภาคในเขตพื้นที่ที่รับผิดชอบภายใน๓ วันนับแต่วันที่ได้รับคำอุทธรณ์๙.๒ คำอุทธรณ์ที่ได้ยื่นไว้ ณสำนักงานสรรพสามิตพื้นที่หรือสำนักงานสรรพสามิตภาคตามความในข้อ ๒.๒ (๓) ซึ่งเจ้าหน้าที่ผู้รับคำอุทธรณ์ได้รับไว้โดยชอบตามความในข้อ ๖ หรือข้อ ๗ วรรคหนึ่งแล้วแต่กรณีให้เจ้าหน้าที่ผู้รับคำอุทธรณ์เร่งดำเนินการโดยด่วนที่สุดเพื่อส่งคำอุทธรณ์สำเนาใบรับคำอุทธรณ์ที่รับรองความถูกต้องพร้อมเอกสารหลักฐานประกอบคำอุทธรณ์ทั้งปวงไปยังสำนักกฎหมายภายใน ๓ วันนับแต่วันที่ได้รับคำอุทธรณ์๙.๓ ในกรณีที่เจ้าหน้าที่ผู้รับคำอุทธรณ์ได้ส่งคำอุทธรณ์ไปยังสำนักงานสรรพสามิตภาคหรือสำนักกฎหมายตามความในข้อ๙.๑ หรือ ๙.๒ แล้วหากต่อมาปรากฏว่าผู้อุทธรณ์ได้นำส่งเอกสารหลักฐานที่เกี่ยวกับการยื่นอุทธรณ์ที่ดำเนินการไม่ถูกต้องหรือยื่นไม่ครบถ้วนตามความในข้อ๗ วรรคสองหรือข้อ ๘ วรรคสอง แล้วแต่กรณี ต่อหน่วยงานที่รับคำอุทธรณ์ให้เจ้าหน้าที่ผู้รับคำอุทธรณ์เร่งดำเนินการโดยด่วนที่สุดเพื่อส่งเอกสารหลักฐานเพิ่มเติมสำเนาใบรับเอกสารหลักฐานเพิ่มเติมและสำเนาหนังสือแจ้งสิทธิในการนำส่งเอกสารหลักฐานเพิ่มเติม (ถ้ามี) นั้น ไปยังสำนักงานสรรพสามิตภาคหรือสำนักกฎหมายแล้วแต่กรณีข้อ ๑๐ การบันทึกรายละเอียดคำอุทธรณ์การส่งสำเนาคำอุทธรณ์ และการระงับการจดทะเบียนเสร็จการชำระบัญชี๑๐.๑เมื่อสำนักงานสรรพสามิตภาคในเขตพื้นที่ที่รับผิดชอบหรือสำนักกฎหมายได้รับคำอุทธรณ์แล้วให้บันทึกรายละเอียดเกี่ยวกับการรับอุทธรณ์แต่ละรายการไว้ในบัญชีแสดงการรับอุทธรณ์ไว้พิจารณา(แบบ อส. ๖) ที่กำหนดท้ายประกาศนี้๑๐.๒ ให้จัดส่งสำเนาคำอุทธรณ์ให้กรมสรรพสามิตหน่วยงานที่ตรวจสอบและประเมินภาษีและหน่วยงานที่ควบคุมการบังคับชำระภาษีค้างทราบภายใน ๓ วัน นับแต่วันที่สำนักงานสรรพสามิตภาคในเขตพื้นที่ที่รับผิดชอบหรือสำนักกฎหมายได้รับคำอุทธรณ์๑๐.๓เมื่อหน่วยงานที่ตรวจสอบและประเมินภาษีได้รับสำเนาคำอุทธรณ์แล้วให้ดำเนินการจัดส่งสำนวนการตรวจสอบภาษีและเอกสารหลักฐานทั้งปวงที่เกี่ยวข้องกับการตรวจสอบและประเมินภาษีให้สำนักงานสรรพสามิตภาคในเขตพื้นที่ที่รับผิดชอบหรือสำนักกฎหมายแล้วแต่กรณีภายใน๗ วัน นับแต่วันที่ได้รับสำเนาคำอุทธรณ์๑๐.๔ให้หน่วยงานที่ตรวจสอบและประเมินภาษีมีหน้าที่ดำเนินการทั้งปวงเกี่ยวกับการขอให้กรมพัฒนาธุรกิจการค้าระงับการจดทะเบียนเสร็จการชำระบัญชีจนกว่าการพิจารณาอุทธรณ์การประเมินภาษีจะแล้วเสร็จหมวด๓วิธีปฏิบัติในการพิจารณาและวินิจฉัยอุทธรณ์ ข้อ ๑๑ เมื่อสำนักงานสรรพสามิตภาคหรือสำนักกฎหมายได้รับคำอุทธรณ์ตามความในข้อ๙ และได้รับเอกสารหลักฐานทั้งปวงจากหน่วยงานที่ตรวจสอบและประเมินภาษีตามความในข้อ ๑๐.๓แล้วให้ดำเนินการตรวจสอบเอกสารหลักฐานประกอบข้อเท็จจริงและข้อกฎหมายตามเหตุผลข้ออ้างอิงทั้งในส่วนของการประเมินภาษีและการยื่นอุทธรณ์แล้วให้ดำเนินการรวบรวมข้อเท็จจริงและข้อกฎหมายดังนี้๑๑.๑ การรวบรวมข้อเท็จจริง(๑) ในกรณีข้อเท็จจริงที่ได้รับจากหน่วยงานที่ตรวจสอบและประเมินภาษียังไม่เพียงพอให้มีหนังสือขอเอกสารหลักฐานเพิ่มเติมไปยังหน่วยงานที่ตรวจสอบและประเมินภาษีนั้น(๒) ให้เชิญพนักงานเจ้าหน้าที่และเจ้าหน้าที่ผู้รับผิดชอบหรือเกี่ยวข้องกับการตรวจสอบและประเมินภาษีมาให้ถ้อยคำโดยให้สอบถามถึงสาเหตุของการประเมินภาษี และรับฟังพยานหลักฐานต่าง ๆ ที่เกี่ยวกับการตรวจสอบภาษีทั้งพยานเอกสาร พยานบุคคล และพยานวัตถุ (ถ้ามี) รวมทั้งให้สอบถามว่าได้มีการเรียกเอกสารหรือหลักฐานใด ๆจากผู้ถูกประเมินหรือไม่และผู้ถูกประเมินได้นำส่งเอกสารหลักฐานนั้นหรือไม่โดยให้จดบันทึกการให้ถ้อยคำตามแบบบันทึกถ้อยคำ (แบบ อส. ๗) ที่กำหนดท้ายประกาศนี้(๓) กรณีมีเหตุจำเป็นและสมควรที่จะต้องออกหนังสือเรียกผู้อุทธรณ์หรือบุคคลที่เกี่ยวข้องมาให้ถ้อยคำหรือสั่งให้บุคคลดังกล่าวส่งบัญชีเอกสารหรือหลักฐานอื่นที่เกี่ยวข้องเพื่อประกอบการพิจารณาอุทธรณ์ให้เสนอขออนุมัติออกหนังสือเรียกต่อคณะกรรมการพิจารณาอุทธรณ์ตามมาตรา ๙๖แห่งพระราชบัญญัติภาษีสรรพสามิต พ.ศ. ๒๕๖๐เมื่อคณะกรรมการพิจารณาอุทธรณ์อนุมัติให้ออกหนังสือเรียกแล้วให้นำเสนอผู้แทนอธิบดีเป็นผู้ลงนามในหนังสือเรียก ตามแบบหนังสือเรียก (แบบ อส. ๘) ที่กำหนดท้ายประกาศนี้เมื่อผู้แทนอธิบดีลงนามในหนังสือเรียกแล้วให้นำส่งโดยปฏิบัติให้เป็นไปตามหลักเกณฑ์และวิธีการในการแจ้งหนังสือเรียกตามความในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐ อย่างเคร่งครัดและเมื่อผู้อุทธรณ์หรือบุคคลที่เกี่ยวข้องมาให้ถ้อยคำตามหนังสือเรียกให้จดบันทึกการให้ถ้อยคำตามแบบบันทึกถ้อยคำ (แบบ อส. ๗) ที่กำหนดท้ายประกาศนี้(๔) กรณีที่จะต้องออกหนังสือเรียกตามความใน(๓) เพื่อให้ผู้อุทธรณ์นำส่งเอกสารหลักฐานเพิ่มเติมเพื่อใช้ประกอบการพิจารณาให้กำหนดระยะเวลาให้ส่งมอบอย่างช้าไม่เกิน ๗ วันนับแต่วันที่ได้รับหนังสือเรียกและแจ้งให้ผู้อุทธรณ์ทราบว่าหากไม่ส่งมอบภายในระยะเวลาที่กำหนดจะพิจารณาตามเอกสารหลักฐานเท่าที่ปรากฏเว้นแต่กรณีที่ผู้อุทธรณ์มีเหตุจำเป็นอาจขยายกำหนดเวลาออกไปได้ตามสมควรแก่กรณีโดยผู้อุทธรณ์จะต้องแจ้งเหตุจำเป็นนั้นก่อนถึงกำหนดเวลา(๕) กรณีที่ประเด็นข้อเท็จจริงใดยังไม่มีความชัดเจนสมบูรณ์หรือยังไม่เพียงพอที่จะพิจารณาวินิจฉัยหากเห็นว่าเป็นสาระสำคัญและจำเป็นจะต้องรับฟังความเห็นหรือได้รับข้อมูลจากหน่วยงานภายในกรมสรรพสามิตที่เกี่ยวข้องก็ให้มีหนังสือสอบถามหรือเชิญเจ้าหน้าที่มาให้ถ้อยคำหรือให้นำส่งเอกสารหลักฐานประกอบการพิจารณาได้ในกรณีที่ต้องมีการบันทึกถ้อยคำ ให้จดบันทึกการให้ถ้อยคำตามแบบบันทึกถ้อยคำ (แบบอส. ๗) ที่กำหนดท้ายประกาศนี้(๖) กรณีที่ผู้อุทธรณ์ยังมิได้นำส่งเอกสารหลักฐานต่อเจ้าหน้าที่ผู้รับคำอุทธรณ์ตามความในข้อ๗ วรรคสอง หรือข้อ ๘ วรรคสอง แล้วแต่กรณี ให้มีหนังสือไปยังผู้อุทธรณ์เพื่อแจ้งถึงความไม่ถูกต้องหรือความไม่ครบถ้วนของเอกสารหลักฐานแล้วแต่กรณีให้ผู้อุทธรณ์ทราบโดยกำหนดให้ผู้อุทธรณ์นำส่งเอกสารหลักฐานภายในกำหนด ๓๐ วันนับแต่ได้รับหนังสือในกรณีที่ผู้อุทธรณ์ได้นำส่งเอกสารหลักฐานเพิ่มเติมภายในกำหนดให้นำความในข้อ ๘ วรรคสอง มาใช้บังคับกับการรับเอกสารหลักฐานเพิ่มเติมดังกล่าวโดยอนุโลมหากภายหลังจากผู้อุทธรณ์ได้รับหนังสือแจ้งดังกล่าวแล้วผู้อุทธรณ์ยังมิได้นำส่งเอกสารหลักฐานภายในกำหนดให้ถือว่าระยะเวลาในการพิจารณาอุทธรณ์ตามความในมาตรา ๙๙ แห่งพระราชบัญญัติภาษีสรรพสามิตพ.ศ. ๒๕๖๐ เริ่มต้นนับตั้งแต่วันที่ครบกำหนดดังกล่าว ทั้งนี้ ให้นำความในข้อ ๗ วรรคสอง หรือข้อ๘ วรรคสอง แล้วแต่กรณีมาใช้บังคับกับการนับระยะเวลาในพิจารณาอุทธรณ์ในกรณีนี้โดยอนุโลม(๗) ให้จัดระบบเอกสารหลักฐานในส่วนข้อเท็จจริงทั้งปวงที่ได้รับตามความใน(๑) ถึง (๖) เป็นหมวดหมู่ โดยแยกเป็นข้อเท็จจริงที่ปรากฏในชั้นตรวจสอบและประเมินภาษีและข้อเท็จจริงที่ปรากฏในชั้นพิจารณาอุทธรณ์การประเมินภาษีโดยให้จัดทำสารบัญรายการเอกสารหลักฐานในส่วนข้อเท็จจริงตามแบบสารบัญรายการเอกสารหลักฐาน(แบบ อส. ๙) ที่กำหนดท้ายประกาศนี้๑๑.๒ การรวบรวมข้อกฎหมาย(๑) รวบรวมข้อกฎหมายที่เกี่ยวข้องทั้งกฎหมายแม่บทและกฎหมายลำดับรองที่เกี่ยวกับการจัดเก็บภาษีสรรพสามิตการตรวจสอบและประเมินภาษี การพิจารณาอุทธรณ์ รวมทั้งแนวคำวินิจฉัยความเห็นทางกฎหมาย และเอกสารอื่น ๆ ที่ใช้ประกอบการพิจารณา(๒) กรณีที่ระเบียบ แนวปฏิบัติหรือคำสั่งเกี่ยวกับการจัดเก็บภาษีหรือการตรวจสอบและประเมินภาษีใดยังไม่มีความชัดเจนเพียงพอที่จะพิจารณาวินิจฉัยหรือต้องอาศัยการตีความจากหน่วยงานภายในกรมสรรพสามิตที่ออกระเบียบ แนวปฏิบัติหรือคำสั่งนั้น ก็ให้มีหนังสือสอบถามหรือเชิญเจ้าหน้าที่มาให้ถ้อยคำหรือให้นำส่งเอกสารหลักฐานประกอบการพิจารณาได้ในกรณีที่ต้องมีการบันทึกถ้อยคำ ให้จดบันทึกการให้ถ้อยคำตามแบบบันทึกถ้อยคำ (แบบอส. ๗) ที่กำหนดท้ายประกาศนี้(๓) ให้จัดระบบเอกสารหลักฐานในส่วนข้อกฎหมายทั้งปวงที่ได้รับตามความใน(๑) ถึง (๒) เป็นหมวดหมู่ โดยแยกเป็นกฎหมายแม่บทกฎหมายลำดับรอง ระเบียบแนวปฏิบัติหรือคำสั่งทั้งปวงที่เกี่ยวกับการจัดเก็บภาษีสินค้าหรือบริการที่ประเมินภาษีการตรวจสอบและประเมินภาษี การพิจารณาอุทธรณ์การประเมินภาษี ตลอดจนข้อกฎหมายระเบียบหรือแนวปฏิบัติอื่น ๆ แนวคำพิพากษา แนวคำวินิจฉัยและความเห็นทางกฎหมายที่เกี่ยวข้องหรือเอกสารอื่น ๆ ที่ใช้ประกอบการพิจารณา (ถ้ามี)โดยให้จัดทำสารบัญรายการเอกสารหลักฐานในส่วนข้อกฎหมายตามแบบสารบัญรายการเอกสารหลักฐาน(แบบ อส. ๙) ที่กำหนดท้ายประกาศนี้ข้อ ๑๒ ให้วิเคราะห์และสังเคราะห์ข้อเท็จจริงและข้อกฎหมายที่ได้จากการรวบรวมตามความในข้อ๑๑ โดยพิจารณาเหตุแห่งการประเมินภาษีว่าอาศัยเหตุผลใดประกอบกับข้อกล่าวอ้างตามคำอุทธรณ์ว่าผู้อุทธรณ์มีข้ออ้างหรือข้อเถียงอย่างไรข้อเท็จจริงหรือข้อกฎหมายใดที่ผู้อุทธรณ์ยอมรับหรือไม่รับจากนั้นจึงกำหนดประเด็นพิจารณาหรือประเด็นข้อพิพาทและพิจารณาปรับบทข้อเท็จจริงเข้ากับข้อกฎหมายโดยการใช้ดุลพินิจเพื่อวินิจฉัยประเด็นแห่งข้อพิพาทจัดทำเป็นความเห็นโดยแยกเป็นรายประเด็นเพื่อนำไปสู่การนำเสนอบทสรุปและข้อเสนอแนะว่าสมควรรับคำอุทธรณ์ไว้พิจารณาหรือไม่การประเมินภาษีชอบด้วยกฎหมายหรือไม่ และคณะกรรมการพิจารณาอุทธรณ์สมควรวินิจฉัยไม่รับอุทธรณ์ยกอุทธรณ์เพิกถอนการประเมินหรือแก้การประเมินภาษีให้ผู้ยื่นอุทธรณ์เสียภาษีเพิ่มขึ้นหรือลดลงหรือไม่อย่างไรข้อ ๑๓ การพิจารณานำเสนอความเห็นตามความในข้อ ๑๒จะต้องจัดทำเป็นบันทึกนำเสนอความเห็น โดยให้มีรูปแบบและเนื้อหาของการนำเสนอเป็นไปตามแบบบันทึกนำเสนอความเห็น(แบบ อส. ๑๐) ที่กำหนดท้ายประกาศนี้พร้อมทั้งจัดเรียงเอกสารหลักฐานทั้งปวงทั้งในส่วนของข้อเท็จจริงและข้อกฎหมายที่ใช้ประกอบการนำเสนอความเห็นให้เป็นหมวดหมู่และเป็นระบบสอดคล้องกับแบบสารบัญรายการเอกสารหลักฐาน(แบบ อส. ๙) ที่กำหนดท้ายประกาศนี้ข้อ ๑๔ คำอุทธรณ์ที่เกิดจากการประเมินภาษีโดยพนักงานเจ้าหน้าที่สังกัดสำนักงานสรรพสามิตพื้นที่พนักงานเจ้าหน้าที่สังกัดสำนักงานสรรพสามิตภาคหรือพนักงานเจ้าหน้าที่ของหน่วยงานอื่นที่มิใช่กรมสรรพสามิตซึ่งได้ส่งให้สำนักงานสรรพสามิตภาคใดในเขตพื้นที่ที่รับผิดชอบตามความในข้อ ๙.๑ให้สำนักงานสรรพสามิตภาคในเขตพื้นที่ที่รับผิดชอบนั้นมีอำนาจหน้าที่ดำเนินการตามความในข้อ๑๑ และข้อ ๑๒โดยให้จัดทำบันทึกนำเสนอความเห็นและเอกสารหลักฐานประกอบทั้งปวงตามแบบบันทึกนำเสนอความเห็น(แบบ อส. ๑๐) ที่กล่าวมาตามความในข้อ ๑๓แล้วนำเสนอผลการพิจารณาและให้ความเห็นเบื้องต้นต่อผู้อำนวยการสำนักงานสรรพสามิตภาคในเขตพื้นที่ที่รับผิดชอบนั้นเมื่อได้รับความเห็นชอบจากผู้อำนวยการสำนักงานสรรพสามิตภาคแล้วให้นำส่งผลการพิจารณาและให้ความเห็นเบื้องต้นตามความในวรรคหนึ่ง รวมทั้งไฟล์อิเล็กทรอนิกส์ของผลการพิจารณาและให้ความเห็นเบื้องต้นนั้นนำเสนอต่ออธิบดีเพื่อให้อธิบดีหรือผู้แทนอธิบดีสั่งการให้เลขานุการคณะกรรมการพิจารณาอุทธรณ์พิจารณาและมอบหมายให้ผู้ช่วยเลขานุการคณะกรรมการพิจารณาอุทธรณ์ดำเนินการพิจารณากลั่นกรองคำอุทธรณ์และกลั่นกรองผลการพิจารณาอีกชั้นหนึ่งการดำเนินการทั้งปวงของสำนักงานสรรพสามิตภาคในข้อนี้ต้องดำเนินการโดยด่วนที่สุดโดยจะต้องแล้วเสร็จอย่างช้าที่สุดภายใน ๖๐ วันนับแต่วันที่ถือว่าได้รับอุทธรณ์และมีเอกสารหลักฐานที่เกี่ยวกับการอุทธรณ์นั้นครบถ้วนตามความในข้อ ๖ ข้อ ๗ วรรคสอง ข้อ ๘ วรรคสอง หรือ ข้อ ๑๑.๑ (๖) วรรคสอง แล้วแต่กรณีในกรณีที่มีเหตุจำเป็นทำให้ไม่สามารถดำเนินการให้แล้วเสร็จภายในระยะเวลาตามความในวรรคสามได้ให้สำนักงานสรรพสามิตภาคเร่งดำเนินการโดยด่วนที่สุดเพื่อขออนุมัติขยายระยะเวลาต่ออธิบดีก่อนครบกำหนดระยะเวลาไม่น้อยกว่า ๑๕ วัน โดยชี้แจงเหตุผลและความจำเป็นในการนี้อธิบดีมีอำนาจอนุมัติขยายระยะเวลาออกไปได้อีกไม่เกิน ๓๐ วันนับแต่วันที่ครบกำหนดระยะเวลาดังกล่าว ทั้งนี้ การอนุมัติให้ขยายระยะเวลาหรือไม่ให้ถือเป็นดุลพินิจของอธิบดีโดยแท้ข้อ ๑๕ คำอุทธรณ์ที่เกิดจากการประเมินภาษีโดยพนักงานเจ้าหน้าที่สังกัดสำนักตรวจสอบป้องกันและปราบปรามซึ่งได้ส่งให้สำนักกฎหมายตามความในข้อ ๙.๒ให้ผู้ช่วยเลขานุการคณะกรรมการพิจารณาอุทธรณ์มีอำนาจหน้าที่ดำเนินการตามความในข้อ ๑๑และข้อ ๑๒ โดยให้จัดทำบันทึกนำเสนอความเห็นและเอกสารหลักฐานประกอบทั้งปวงตามแบบบันทึกนำเสนอความเห็น(แบบ อส. ๑๐) ที่กล่าวมาตามความในข้อ๑๓ แล้วนำเสนอผลการพิจารณาและให้ความเห็นเบื้องต้นต่อเลขานุการคณะกรรมการพิจารณาอุทธรณ์เพื่อให้พิจารณาและนำเสนอต่อผู้แทนอธิบดีเพื่อพิจารณาและสั่งการให้นำเรื่องเข้าสู่การพิจารณาของคณะกรรมการพิจารณาอุทธรณ์ต่อไปการดำเนินการทั้งปวงของผู้ช่วยเลขานุการคณะกรรมการพิจารณาอุทธรณ์ในข้อนี้ต้องดำเนินการโดยด่วนที่สุด โดยจะต้องแล้วเสร็จอย่างช้าที่สุดภายใน ๙๐ วันนับแต่วันที่ถือว่าได้รับอุทธรณ์และมีเอกสารหลักฐานที่เกี่ยวกับการอุทธรณ์นั้นครบถ้วนตามความในข้อ ๖ ข้อ ๗ วรรคสอง ข้อ ๘ วรรคสอง หรือข้อ ๑๑.๑ (๖) วรรคสอง แล้วแต่กรณีในกรณีที่มีเหตุจำเป็นทำให้ไม่สามารถดำเนินการให้แล้วเสร็จภายในระยะเวลาตามความในวรรคสองได้ให้สำนักกฎหมายเร่งดำเนินการโดยด่วนที่สุดเพื่อขออนุมัติขยายระยะเวลาต่ออธิบดี ทั้งนี้ ให้นำความในข้อ ๑๔ วรรคสี่มาใช้บังคับโดยอนุโลมข้อ ๑๖ ผลการพิจารณาและให้ความเห็นเบื้องต้นเกี่ยวกับคำอุทธรณ์ที่สำนักกฎหมายได้รับจากสำนักงานสรรพสามิตภาคตามความในข้อ๑๔ วรรคสองให้ผู้ช่วยเลขานุการคณะกรรมการพิจารณาอุทธรณ์มีอำนาจหน้าที่ดำเนินการตามความในข้อ ๑๑และข้อ ๑๒ โดยให้จัดทำบันทึกนำเสนอความเห็นและเอกสารหลักฐานประกอบทั้งปวงแล้วนำเสนอผลการพิจารณาและให้ความเห็นเบื้องต้นต่อเลขานุการคณะกรรมการพิจารณาอุทธรณ์เพื่อให้พิจารณาและนำเสนอต่อผู้แทนอธิบดีเพื่อพิจารณาและสั่งการให้นำเรื่องเข้าสู่การพิจารณาของคณะกรรมการพิจารณาอุทธรณ์ต่อไปการพิจารณากลั่นกรองคำอุทธรณ์และกลั่นกรองผลการพิจารณาของผู้ช่วยเลขานุการคณะกรรมการพิจารณาอุทธรณ์ในข้อนี้ต้องดำเนินการโดยด่วนที่สุด โดยจะต้องแล้วเสร็จอย่างช้าที่สุดภายใน ๖๐ วันนับแต่วันที่กรมสรรพสามิตได้รับผลการพิจารณาจากสำนักงานสรรพสามิตภาคตามความในวรรคหนึ่งนั้นข้อ ๑๗ ในกรณีที่ผลการพิจารณาและให้ความเห็นเบื้องต้นเกี่ยวกับคำอุทธรณ์ที่สำนักกฎหมายได้รับจากสำนักงานสรรพสามิตภาคตามความในข้อ๑๔ วรรคสอง มิได้ผ่านการรวบรวมข้อเท็จจริงและข้อกฎหมายตามความในข้อ ๑๑หรือมิได้ผ่านการวิเคราะห์และสังเคราะห์การพิจารณาตามความในข้อ ๑๒หรือมิได้ดำเนินการให้เป็นไปตามหลักเกณฑ์ในการจัดทำบันทึกนำเสนอความเห็นและเอกสารหลักฐานประกอบตามความในข้อ๑๓ ทำให้ขั้นตอน รูปแบบหรือเนื้อหาไม่ถูกต้องไม่ครบถ้วนหรือไม่สมบูรณ์ในสาระสำคัญไม่ว่าด้วยประการใด ๆไม่ว่าทั้งหมดหรือแต่บางส่วน ให้เลขานุการคณะกรรมการพิจารณาอุทธรณ์นำเสนออธิบดีหรือผู้แทนอธิบดีพิจารณาสั่งการให้แจ้งหรือส่งเรื่องกลับคืนไปยังสำนักงานสรรพสามิตภาคดังกล่าวโดยด่วนที่สุดเพื่อให้ดำเนินการให้ถูกต้องครบถ้วนหรือสมบูรณ์ตามหลักเกณฑ์และวิธีการที่ประกาศนี้กำหนดไว้เมื่อได้รับการแจ้งหรือได้รับเรื่องคืนไปจากกรมสรรพสามิตตามความในวรรคหนึ่งแล้วสำนักงานสรรพสามิตภาคจะต้องดำเนินการโดยด่วนที่สุดโดยจะต้องรายงานผลการพิจารณาและให้ความเห็นฉบับใหม่พร้อมเอกสารหลักฐานประกอบทั้งปวงต่ออธิบดีอย่างช้าที่สุดภายใน๑๕ วันนับแต่วันที่ได้รับการแจ้งหรือได้รับเรื่องคืนไปจากกรมสรรพสามิต ทั้งนี้ ให้นำความในข้อ ๑๔วรรคหนึ่งและวรรคสอง มาใช้บังคับโดยอนุโลมเมื่อสำนักงานสรรพสามิตภาคได้ดำเนินการตามความในวรรคสองแล้วให้ผู้ช่วยเลขานุการคณะกรรมการพิจารณาอุทธรณ์ดำเนินการพิจารณากลั่นกรองคำอุทธรณ์และกลั่นกรองผลการพิจารณาโดยให้นำความในข้อ๑๖ วรรคหนึ่ง มาใช้บังคับโดยอนุโลม ทั้งนี้จะต้องดำเนินการโดยด่วนที่สุดโดยจะต้องแล้วเสร็จอย่างช้าที่สุดภายใน ๔๕ วันนับแต่วันที่กรมสรรพสามิตได้รับผลการพิจารณาจากสำนักงานสรรพสามิตภาคตามความในวรรคสองนั้นข้อ ๑๘ เมื่อผู้แทนอธิบดีได้สั่งการให้นำอุทธรณ์เรื่องใดเข้าสู่การพิจารณาของคณะกรรมการพิจารณาอุทธรณ์แล้วให้เลขานุการคณะกรรมการพิจารณาอุทธรณ์และผู้ช่วยเลขานุการคณะกรรมการพิจารณาอุทธรณ์จัดให้มีการประชุมคณะกรรมการพิจารณาอุทธรณ์เพื่อพิจารณาอุทธรณ์เรื่องนั้นโดยให้ดำเนินการดังนี้๑๘.๑ ให้เลขานุการคณะกรรมการพิจารณาอุทธรณ์จัดระเบียบวาระการประชุมและให้ผู้ช่วยเลขานุการคณะกรรมการพิจารณาอุทธรณ์จัดทำสำเนาเอกสารบันทึกนำเสนอความเห็นและเอกสารหลักฐานประกอบทั้งปวงที่ใช้ในการพิจารณาทั้งนี้เอกสารหลักฐานประกอบการพิจารณาอาจจัดทำในรูปแบบไฟล์อิเล็กทรอนิกส์ได้ตามความเหมาะสม๑๘.๒ให้เลขานุการคณะกรรมการพิจารณาอุทธรณ์มีหนังสือเชิญประชุมถึงประธานและกรรมการพิจารณาอุทธรณ์โดยจะต้องนำส่งระเบียบวาระการประชุมบันทึกนำเสนอความเห็นและเอกสารหลักฐานประกอบทั้งปวงที่ใช้ในการพิจารณาตามความในข้อ๑๘.๑ ต่อคณะกรรมการพิจารณาอุทธรณ์ล่วงหน้าไม่น้อยกว่า ๕ วันทำการในกรณีที่มีความจำเป็นเร่งด่วนทำให้ไม่อาจนำส่งเอกสารหลักฐานล่วงหน้าได้ทันตามความในวรรคหนึ่งให้เลขานุการคณะกรรมการพิจารณาอุทธรณ์รายงานเหตุผลต่อที่ประชุมคณะกรรมการพิจารณาอุทธรณ์๑๘.๓ ให้เลขานุการคณะกรรมการพิจารณาอุทธรณ์เชิญพนักงานเจ้าหน้าที่และเจ้าหน้าที่ผู้รับผิดชอบหรือเกี่ยวข้องกับการตรวจสอบและประเมินภาษีเจ้าหน้าที่ผู้ที่เกี่ยวข้องกับการพิจารณาและให้ความเห็นเบื้องต้นของสำนักงานสรรพสามิตภาครวมทั้งเจ้าหน้าที่หรือบุคคลอื่นตามที่เห็นสมควรมาให้ถ้อยคำต่อคณะกรรมการพิจารณาอุทธรณ์เพื่อประกอบการพิจารณาวินิจฉัยอุทธรณ์ข้อ ๑๙ คณะกรรมการพิจารณาอุทธรณ์ต้องพิจารณาอุทธรณ์ให้แล้วเสร็จภายใน๑๘๐ วัน นับแต่วันที่ได้รับอุทธรณ์และมีเอกสารหลักฐานที่เกี่ยวกับการอุทธรณ์นั้นครบถ้วนตามความในข้อ ๖ ข้อ ๗ วรรคสอง ข้อ ๘ วรรคสอง หรือข้อ ๑๑.๑ (๖) วรรคสอง แล้วแต่กรณีการประชุมคณะกรรมการพิจารณาอุทธรณ์ในครั้งแรกของการพิจารณาอุทธรณ์ในแต่ละเรื่องจะต้องจัดให้มีขึ้นอย่างช้าที่สุด๗ วันทำการก่อนวันที่ครบกำหนด ๑๘๐ วันนับแต่วันที่ถือว่าได้รับอุทธรณ์และมีเอกสารหลักฐานที่เกี่ยวกับการอุทธรณ์นั้นครบถ้วนตามความในข้อ ๖ ข้อ ๗ วรรคสอง ข้อ ๘ วรรคสอง หรือข้อ ๑๑.๑ (๖) วรรคสอง แล้วแต่กรณีในกรณีที่มีการออกหนังสือเรียกให้ผู้อุทธรณ์นำส่งเอกสารหลักฐานเพิ่มเติมเพื่อใช้ประกอบการพิจารณาตามความในข้อ๑๑.๑ (๔) มิให้นับรวมระยะเวลาตั้งแต่วันที่ผู้อุทธรณ์ได้รับหนังสือเรียกจนถึงวันที่ผู้อุทธรณ์ได้นำส่งเอกสารหลักฐานเพิ่มเติมหรือวันที่ครบกำหนดระยะเวลาในการนำส่งเอกสารหลักฐานเพิ่มเติมแล้วแต่กรณีเป็นส่วนหนึ่งของระยะเวลาในการพิจารณาอุทธรณ์ข้อ ๒๐ ในกรณีที่คณะกรรมการพิจารณาอุทธรณ์ไม่สามารถพิจารณาอุทธรณ์ให้แล้วเสร็จภายใน๑๘๐ วัน ตามความในข้อ ๑๙ วรรคหนึ่ง หรือเป็นที่คาดหมายแก่เลขานุการคณะกรรมการพิจารณาอุทธรณ์ได้ว่าการพิจารณาอุทธรณ์เรื่องใดไม่อาจดำเนินการให้แล้วเสร็จภายในระยะเวลาดังกล่าวได้ให้นำเสนอต่อที่ประชุมคณะกรรมการพิจารณาอุทธรณ์เพื่อพิจารณาอนุมัติให้ขยายระยะเวลาดังกล่าวออกไปอีกได้ตามความเหมาะสมแต่ระยะเวลาที่อนุมัติให้ขยายออกไปนั้นจะต้องไม่เกินกำหนด ๙๐ วัน นับแต่วันที่ครบกำหนด๑๘๐ วัน ตามความในข้อ ๑๙ วรรคหนึ่งการอนุมัติให้ขยายระยะเวลาของคณะกรรมการพิจารณาอุทธรณ์ตามความในวรรคหนึ่ง ให้บันทึกไว้ในหนังสืออนุมัติให้ขยายระยะเวลาตามแบบอนุมัติให้ขยายระยะเวลาพิจารณาอุทธรณ์(แบบ อส. ๑๑) ที่กำหนดท้ายประกาศนี้โดยให้ประธานคณะกรรมการพิจารณาอุทธรณ์ลงนามอนุมัติและให้บันทึกรายละเอียดไว้ในรายงานการประชุมให้เลขานุการคณะกรรมการพิจารณาอุทธรณ์นำเสนอผู้แทนอธิบดีเพื่อลงนามในหนังสือแจ้งการขยายระยะเวลาตามความในข้อนี้แล้วนำส่งเพื่อแจ้งให้ผู้อุทธรณ์ทราบภายใน๗ วัน นับแต่วันที่คณะกรรมการพิจารณาอุทธรณ์อนุมัติ ทั้งนี้การส่งหนังสือแจ้งการขยายระยะเวลาดังกล่าวให้ปฏิบัติให้เป็นไปตามหลักเกณฑ์และวิธีการในการแจ้งหนังสือตามความในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐ อย่างเคร่งครัดข้อ ๒๑ ให้จัดทำร่างคำวินิจฉัยอุทธรณ์การประเมินภาษีสรรพสามิตตามแบบคำวินิจฉัยอุทธรณ์การประเมินภาษีสรรพสามิต (แบบ อส. ๑๒)ที่กำหนดท้ายประกาศนี้ เสนอต่อประธานและกรรมการพิจารณาอุทธรณ์เมื่อได้รับรองหรือได้แก้ไขเพิ่มเติมแล้วให้จัดทำต้นฉบับคำวินิจฉัยอุทธรณ์เป็นสามฉบับแล้วให้นำเสนอประธานและกรรมการพิจารณาอุทธรณ์ลงนามในต้นฉบับคำวินิจฉัยดังกล่าวข้อ ๒๒ คำวินิจฉัยอุทธรณ์ที่ลงนามครบถ้วนตามความในข้อ๒๑ ให้เลขานุการและผู้ช่วยเลขานุการคณะกรรมการพิจารณาอุทธรณ์ดำเนินการดังนี้๒๒.๑ ออกเลขที่คำวินิจฉัยอุทธรณ์และวันที่ออกคำวินิจฉัยโดยให้บันทึกข้อมูลเกี่ยวกับคำวินิจฉัยอุทธรณ์ไว้ในบัญชีคำวินิจฉัยอุทธรณ์การประเมินภาษีสรรพสามิต(แบบ อส. ๑๓) ที่กำหนดท้ายประกาศนี้๒๒.๒ คำวินิจฉัยอุทธรณ์ฉบับที่หนึ่ง ให้แจ้งไปยังผู้อุทธรณ์ภายใน ๗วัน นับแต่วันที่มีคำวินิจฉัยอุทธรณ์ โดยปฏิบัติให้เป็นไปตามหลักเกณฑ์และวิธีการในการแจ้งหนังสือตามความในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐ อย่างเคร่งครัด๒๒.๓ คำวินิจฉัยอุทธรณ์ฉบับที่สอง ให้เก็บไว้ ณ ส่วนอุทธรณ์สำนักกฎหมาย๒๒.๔ คำวินิจฉัยอุทธรณ์ฉบับที่สามให้แจ้งไปยังหน่วยงานที่ตรวจสอบและประเมินภาษี๒๒.๕ เมื่อผู้อุทธรณ์ได้รับคำวินิจฉัยอุทธรณ์ตามความในข้อ ๒๒.๒ แล้วให้สำเนาคำวินิจฉัยอุทธรณ์และเอกสารหลักฐานในการแจ้งคำวินิจฉัยนำส่งให้สำนักงานสรรพสามิตภาคและหน่วยงานที่ควบคุมการบังคับชำระภาษีค้างทราบโดยด่วนที่สุด๒๒.๖ ในกรณีที่ผู้อุทธรณ์เป็นผู้ประกอบการจดทะเบียนภาษีมูลค่าเพิ่มตามประมวลรัษฎากรให้หน่วยงานที่ตรวจสอบและประเมินภาษีส่งสำเนาคำวินิจฉัยอุทธรณ์ไปยังสำนักงานสรรพากรพื้นที่ซึ่งมีหน้าที่รับผิดชอบในท้องที่เดียวกับหน่วยงานที่ตรวจสอบและประเมินภาษีนั้นหมวด๔วิธีปฏิบัติในการยื่นและการพิจารณาคำร้องขอทุเลาการชำระภาษี ข้อ ๒๓ ในกรณีที่มีการยื่นอุทธรณ์การประเมินภาษีต่อคณะกรรมการพิจารณาอุทธรณ์ตามความในข้อ๒ หรือในกรณีที่ผู้อุทธรณ์ได้ยื่นฟ้องคดีต่อศาลและผู้อุทธรณ์ประสงค์จะขอทุเลาการชำระภาษีในชั้นอุทธรณ์การประเมินภาษีหรือในชั้นฟ้องคดีต่อศาลแล้วแต่กรณีไว้ก่อนจะต้องยื่นคำร้องขอทุเลาการชำระภาษีต่ออธิบดีโดยใช้แบบคำร้องขอทุเลาการชำระภาษีสรรพสามิต (แบบทล. ๑) ที่กำหนดท้ายประกาศนี้เพื่อทุเลาการชำระภาษีสรรพสามิตไว้ก่อนจนกว่าจะมีคำวินิจฉัยอุทธรณ์การประเมินภาษีหรือจนกว่าจะมีคำพิพากษาของศาลถึงที่สุดแล้วแต่กรณีโดยให้ยื่นคำร้อง ณ สถานที่ยื่นอุทธรณ์ตามความในข้อ ๒.๒ ทั้งนี้ ให้นำ ความในข้อ ๙.๑ และข้อ ๙.๒มาใช้บังคับกับการส่งคำร้องขอทุเลาการชำระภาษีโดยอนุโลมคำร้องขอทุเลาการชำระภาษีในชั้นอุทธรณ์การประเมินภาษีให้ยื่นพร้อมกับคำอุทธรณ์ข้อ ๒๔ คำร้องขอทุเลาการชำระภาษีในชั้นอุทธรณ์การประเมินภาษีที่เกิดจากการประเมินภาษีโดยพนักงานเจ้าหน้าที่สังกัดสำนักงานสรรพสามิตพื้นที่พนักงานเจ้าหน้าที่สังกัดสำนักงานสรรพสามิตภาคหรือพนักงานเจ้าหน้าที่ของหน่วยงานอื่นที่มิใช่กรมสรรพสามิตให้สำนักงานสรรพสามิตภาคในเขตพื้นที่ที่รับผิดชอบมีอำนาจพิจารณาคำร้องขอทุเลาการชำระภาษีนั้นคำร้องขอทุเลาการชำระภาษีในชั้นอุทธรณ์การประเมินภาษีที่เกิดจากการประเมินภาษีโดยพนักงานเจ้าหน้าที่สังกัดสำนักตรวจสอบป้องกันและปราบปราม หรือคำร้องขอทุเลาการชำระภาษีในชั้นการฟ้องคดีต่อศาลให้ผู้แทนอธิบดีมีอำนาจพิจารณาคำร้องขอทุเลาการชำระภาษีนั้นข้อ ๒๕ ในกรณีที่ผู้อุทธรณ์มิได้ยื่นคำร้องขอทุเลาการชำระภาษีในชั้นอุทธรณ์การประเมินภาษีพร้อมกับคำอุทธรณ์ตามความในข้อ๒๓ วรรคสอง หากผู้มีอำนาจพิจารณาคำร้องขอทุเลาการชำระภาษีตามความในข้อ ๒๔เห็นเป็นการสมควร อาจรับคำร้องขอทุเลาการชำระภาษีที่ได้ยื่นไว้ในภายหลังการยื่นคำอุทธรณ์ไว้พิจารณาก็ได้ข้อ ๒๖ ผู้ยื่นคำร้องขอทุเลาการชำระภาษีต้องยื่นหรือนำส่งหลักประกันการชำระภาษีต่ออธิบดีซึ่งมีจำนวน ราคา หรือมูลค่าที่คุ้มกับค่าภาษีที่ต้องชำระเพื่อใช้เป็นประกันการชำระภาษี ดังต่อไปนี้๒๖.๑ หนังสือสัญญาค้ำประกันของธนาคารพาณิชย์ที่จดทะเบียนตามกฎหมายไทยโดยให้ธนาคารออกหนังสือสัญญาค้ำประกันตามแบบหนังสือสัญญาค้ำประกันของธนาคาร(แบบ ทล. ๒) ที่กำหนดท้ายประกาศนี้๒๖.๒ อสังหาริมทรัพย์ โดยจดทะเบียนจำนองเป็นประกันไว้ต่อกรมสรรพสามิต๒๖.๓ พันธบัตรรัฐบาล โดยจดทะเบียนจำนำเป็นประกันไว้ต่อกรมสรรพสามิต๒๖.๔สมุดเงินฝากประจำธนาคารพาณิชย์ของผู้ยื่นคำร้องขอทุเลาการชำระภาษี โดยต้องมีหนังสือยินยอมของผู้ยื่นคำร้องขอทุเลาการชำระภาษีให้ระงับการทำนิติกรรมที่เกี่ยวกับการจำหน่ายจ่าย โอน เงินในบัญชีเงินฝากที่นำมาเป็นหลักประกัน และหนังสือของธนาคารที่รับรองยอดเงินฝากยืนยันการปลอดภาระผูกพันพร้อมทั้งให้แจ้งผลการระงับการทำนิติกรรมเพื่อกรมสรรพสามิตจากธนาคารพาณิชย์นั้นข้อ ๒๗ ในกรณีที่ผู้ยื่นคำร้องขอทุเลาการชำระภาษีได้ยื่นหลักประกันตามความในข้อ๒๖.๑ และหรือข้อ ๒๖.๔ ให้ผู้มีอำนาจพิจารณาคำร้องขอทุเลาการชำระภาษีตามความในข้อ ๒๔มีหนังสือเพื่อยืนยันหรือรับรองความผูกพันหรือความมีอยู่จริงของหลักประกันนั้นไปยังธนาคารพาณิชย์ผู้ออกหลักประกันหรือมีความเกี่ยวข้องกับหลักประกันข้อ ๒๘ ในกรณีที่ผู้ยื่นคำร้องขอทุเลาการชำระภาษีได้ยื่นหลักประกันตามความในข้อ๒๖ ในจำนวนที่คุ้มกับจำนวนภาษีที่ต้องชำระให้ผู้มีอำนาจพิจารณาคำร้องขอทุเลาการชำระภาษีสั่งทุเลาการชำระภาษีทั้งหมดแต่ในกรณีที่หลักประกันไม่คุ้มกับจำนวนภาษีที่ต้องชำระผู้มีอำนาจพิจารณาคำร้องขอทุเลาการชำระภาษีอาจสั่งไม่ทุเลาหรือสั่งให้ทุเลาการชำระภาษีบางส่วนได้ตามที่เห็นสมควรแก่กรณีข้อ ๒๙ ให้เจ้าหน้าที่ผู้ได้รับมอบหมายให้พิจารณาคำร้องขอทุเลาการชำระภาษีพิจารณาและนำเสนอความเห็นต่อผู้มีอำนาจพิจารณาคำร้องขอทุเลาการชำระภาษีตามความในข้อ๒๔ ภายใน ๖๐ วัน นับแต่วันที่ได้รับเรื่องคำร้องขอทุเลานั้นเว้นแต่กรณีมีเหตุจำเป็นจนไม่สามารถปฏิบัติตามกำหนดเวลาดังกล่าวได้ให้เจ้าหน้าที่รายงานชี้แจงเหตุผลความจำเป็นต่อผู้มีอำนาจพิจารณาคำร้องขอทุเลาการชำระภาษีเพื่อขอขยายเวลาออกไปได้อีกครั้งละไม่เกิน ๓๐ วันข้อ ๓๐ เมื่อผู้มีอำนาจพิจารณาคำร้องขอทุเลาการชำระภาษีตามความในข้อ๒๔ ได้พิจารณาและสั่งการเป็นประการใดแล้วให้จัดทำหนังสือแจ้งผลการพิจารณาให้ผู้ยื่นคำร้องขอทุเลาทราบโดยด่วนที่สุดโดยให้แจ้งสิทธิอุทธรณ์ผลการพิจารณาภายใน ๑๕ วันนับแต่วันที่ได้รับแจ้งคำสั่งตามความในมาตรา ๔๔แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ทั้งนี้การแจ้งหนังสือดังกล่าวให้ปฏิบัติให้เป็นไปตามหลักเกณฑ์และวิธีการตามความในมาตรา๑๑ แห่งพระราชบัญญัติภาษีสรรพสามิต พ.ศ. ๒๕๖๐ อย่างเคร่งครัดให้สำเนาหนังสือแจ้งผลการพิจารณาแจ้งให้หน่วยงานที่ควบคุมการบังคับชำระภาษีค้างทราบภายใน๓ วัน นับแต่วันที่ผู้ยื่นคำร้องขอทุเลาการชำระภาษีได้รับหนังสือแจ้งผลการพิจารณาตามความในวรรคหนึ่งหมวด๕เรื่องอื่นๆ ข้อ ๓๑ ให้ผู้แทนอธิบดีมีอำนาจออกระเบียบคำสั่ง แนวปฏิบัติ หนังสือเวียน หรือหนังสือสั่งการอื่นใดเพื่อให้การปฏิบัติการตามประกาศนี้เป็นไปอย่างมีประสิทธิภาพข้อ ๓๒ ในกรณีที่มีปัญหาเกี่ยวกับการปฏิบัติหรือการดำเนินการตามประกาศนี้ให้อธิบดีเป็นผู้วินิจฉัยชี้ขาดบทเฉพาะกาล ข้อ ๓๓ การยื่นคำคัดค้านการประเมินภาษีและการยื่นอุทธรณ์คำวินิจฉัยคำคัดค้านที่ได้ยื่นไว้ตามพระราชบัญญัติภาษีสรรพสามิตพ.ศ. ๒๕๒๗ ที่อยู่ระหว่างการพิจารณาให้ถือเป็นการยื่นอุทธรณ์ต่อคณะกรรมการพิจารณาอุทธรณ์ตามพระราชบัญญัติภาษีสรรพสามิตพ.ศ. ๒๕๖๐และให้ถือว่าระยะเวลาในการพิจารณาอุทธรณ์เริ่มนับตั้งแต่วันที่พระราชบัญญัติภาษีสรรพสามิตพ.ศ. ๒๕๖๐ ใช้บังคับข้อ ๓๔ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำอุทธรณ์การประเมินภาษีสรรพสามิต ตามมาตรา ๙๓แห่งพระราชบัญญัติภาษีสรรพสามิต พ.ศ. ๒๕๖๐ (อส. ๑)๒. คำอธิบายและข้อพึงปฏิบัติ๓. ใบรับคำอุทธรณ์ (กรณีคำอุทธรณ์ถูกต้องครบถ้วน) (อส. ๒)๔. ใบรับคำอุทธรณ์ (กรณีคำอุทธรณ์ไม่ถูกต้องครบถ้วน)(อส. ๓)๕. ใบรับเอกสารหลักฐานเพิ่มเติม (อันเนื่องจากคำอุทธรณ์ที่ยื่นไม่ถูกต้องครบถ้วน)(อส. ๔)๖. หนังสือแจ้งสิทธิในการนำส่งเอกสารหลักฐานเพิ่มเติมกรณีตรวจพบในภายหลังว่าคำอุทธรณ์/เอกสารหลักฐานเพิ่มเติมที่ได้รับไว้ยังไม่ถูกต้องครบถ้วน(อส. ๕)๗. บัญชีแสดงการรับอุทธรณ์ไว้พิจารณา ประจำปี (อส. ๖)๘. บันทึกถ้อยคำ (อส. ๗)๙. หนังสือเรียก ตามมาตรา ๙๖ วรรคหนึ่งแห่งพระราชบัญญัติภาษีสรรพสามิต พ.ศ. ๒๕๖๐ (อส. ๘)๑๐. สารบัญรายการเอกสารหลักฐาน การพิจารณาอุทธรณ์การประเมินภาษีสรรพสามิต(อส. ๙)๑๑. บันทึกข้อความ (อส. ๑๐)๑๒. บันทึกคณะกรรมการพิจารณาอุทธรณ์ เรื่องการอนุมัติให้ขยายระยะเวลาในการพิจารณาอุทธรณ์การประเมินภาษี (อส. ๑๑)๑๓. คำวินิจฉัยอุทธรณ์การประเมินภาษีสรรพสามิต ตามมาตรา ๙๙ วรรคสามแห่งพระราชบัญญัติภาษีสรรพสามิต พ.ศ. ๒๕๖๐ (อส. ๑๒)๑๔. บัญชีคำวินิจฉัยอุทธรณ์การประเมินภาษีสรรพสามิต (อส. ๑๓)๑๕. คำร้องขอทุเลาการชำระภาษีสรรพสามิต ตามมาตรา๑๐๐ แห่งพระราชบัญญัติภาษีสรรพสามิต พ.ศ. ๒๕๖๐ (ทล. ๑)๑๖. หนังสือสัญญาค้ำประกันของธนาคาร (ทล. ๒)(ดูข้อมูลจากภาพกฎหมาย)พัชรภรณ์/จัดทำ๘ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๘๕ (เล่มที่ ๒)/๒๔ พฤษภาคม๒๕๖๑